"Tolibon" harakati jangarilari Afg‘onistonning Qandaxor viloyatidagi Mayvand uyezdida joylashgan politsiya bo‘limlaridan biriga hujum qildi. Jang oqibatida 43 kishi, jumladan politsiyaning 16 xodimi halok bo‘lgan. Politsiya boshqarmasi vakili Ziya Duraniyning aytishicha, toliblar Sur Bagal tumanidagi politsiya bo‘limiga 4 ta kolonna bo‘lib hujum qilishgan. Hujum qilganlar orasida xorijiy jangarilar ham bo‘lgan. Vaqtida yetib kelgan ko‘mak evaziga hujum qaytarilgan.